CELEX: 62009TA0391
Language: hu
Date: 2014-01-23 00:00:00
Title: T-391/09. sz. ügy: A Törvényszék 2014. január 23-i ítélete — Evonik Degussa és AlzChem kontra Bizottság ( „Verseny — Kartellek — Az EGT-ben, Írországon, Spanyolországon, Portugálián és az Egyesült Királyságon kívül, az acél- és a földgázágazatban való alkalmazásra szánt kálciumkarbid és magnézium piaca — Az EK 81. cikk megsértését megállapító határozat — Az árak rögzítése és a piac felosztása — A jogsértő magatartás betudhatósága — Bírságok — Együttműködés a közigazgatási eljárás során — Súlyosító körülmények — Visszaesés — Enyhítő körülmények — Arányosság — A jogsértés időtartama — A bírság megfizetéséért való egyetemleges felelősség — A 2006. évi bírságkiszabási iránymutatás” )

8.3.2014   
            
            
               HU
            
            
               Az Európai Unió Hivatalos Lapja
            
            
               C 71/14
            
         
      A Törvényszék 2014. január 23-i ítélete — Evonik Degussa és AlzChem kontra Bizottság
      (T-391/09. sz. ügy) (1)
      
      (Verseny - Kartellek - Az EGT-ben, Írországon, Spanyolországon, Portugálián és az Egyesült Királyságon kívül, az acél- és a földgázágazatban való alkalmazásra szánt kálciumkarbid és magnézium piaca - Az EK 81. cikk megsértését megállapító határozat - Az árak rögzítése és a piac felosztása - A jogsértő magatartás betudhatósága - Bírságok - Együttműködés a közigazgatási eljárás során - Súlyosító körülmények - Visszaesés - Enyhítő körülmények - Arányosság - A jogsértés időtartama - A bírság megfizetéséért való egyetemleges felelősség - A 2006. évi bírságkiszabási iránymutatás)
      (2014/C 71/24)
      Az eljárás nyelve: német
      
         Felek
      
      
         Felperesek: az Evonik Degussa GmbH (Essen, Németország); és az AlzChem AG, korábban AlzChem Trostberg GmbH, korábban AlzChem Hart GmbH (Trostberg, Németország) (képviselők: C. Steinle, O. Andresen és I. Bodenstein ügyvédek)
      
         Alperes: az Európai Bizottság (képviselők: N. von Lingen és A. Antoniadis, meghatalmazottak, segítőjük A. Böhlke ügyvéd)
      
         Az ügy tárgya
      
      Az [EK] 81. cikke és az EGT-Megállapodás 53. cikke alkalmazására vonatkozó eljárásban (COMP/39.396 — „kálciumkarbid- és magnéziumalapú reagensek az acél- és a földgázágazatban”-ügy) 2009. július 22-én hozott C(2009) 5791 végleges bizottsági határozat felpereseket érintő részének megsemmisítése, illetve másodlagosan az említett határozat — egyfelől a felperesekkel szemben kiszabott bírság megsemmisítése vagy összegének csökkentése, másfelől az említett bírság teljes összegéért a SKW Stahl-Technik GmbH & Co. KG a felperesekkel együttes és egyetemleges felelősségének megállapítása tekintetében történő — megváltoztatása iránti kérelem.
      
         Az ítélet rendelkező része
      
      
                  1.
               
               
                  A Törvényszék megsemmisíti az [EK] 81. cikke és az EGT Megállapodás 53. cikke alkalmazására vonatkozó eljárásban (COMP/39.396 — „kálciumkarbid- és magnéziumalapú reagensek az acél- és a földgázágazatban” ügy) 2009. július 22-én hozott C(2009) 5791 végleges bizottsági határozat 2. cikkének g) és h) pontját az Evonik Degussa GmbH-ra és az AlzChem AG-ra vonatkozó részében, megállapítva azonban, hogy e megsemmisítés nem érinti az említett határozat 1. cikkének f) pontjában megállapított jogsértés miatt e két társasággal szemben egyetemlegesen kiszabott bírság bármelyik társaság általi megfizetésének mentesítő hatását a SKW Stahl-Technik GmbH & Co. KG tekintetében, és az utóbbival szemben ugyanezen határozat 2. cikkének g) pontjában kiszabott bírságot.
               
            
                  2.
               
               
                  Az Evonik Degussa és az AlzChem vállalkozásokkal szemben a C(2009) 5791 végleges határozat 1. cikkének f) pontjában megállapított jogsértéssel kapcsolatban az alábbi bírságok kerülnek kiszabásra:
                  
                              —
                           
                           
                              az Evonik Degussa és az AlzChem tekintetében egyetemlegesen 2,49 millió euró, megállapítva, hogy úgy tekintendő, hogy az Evonik Degussa és az AlzChem megfizették e bírságokatl a SKW Stahl-Technik által a vele szemben ugyanezen határozat 2. cikkének f) és g) pontjában kiszabott bírság címén megfizetett összegek erejéig;
                           
                        
                              —
                           
                           
                              az Evonik Degussa tekintetében 1,24 millió euró melynek megfizetéséért e vállalkozás egyedül felelős.
                           
                        
            
                  3.
               
               
                  A Törvényszék a keresetet ezt meghaladó részében elutasítja.
               
            
                  4.
               
               
                  Az Evonik Degussa és az AlzChem viselik a saját költségeik kétharmadát, valamint az Európai Bizottság részéről felmerült költségek kétharmadát. A Bizottság viseli a saját költségeinek egyharmadát, valamint az Evonik Degussa és az AlzChem részéről felmerült költségek egyharmadát.
               
            
         (1)  HL C 297., 2009.12.5.